பெற்ற மனம்

பெற்ற மனம் 1960 ஆம் ஆண்டில் வெளிவந்த இந்தியத் தமிழ்த் திரைப்படம் ஆகும். ஏ. பீம்சிங் இயக்கத்தில் நேசனல் பிக்சர்சு நிறுவனத்தினர் இதனைத் தயாரித்திருந்தனர். சிவாஜி கணேசன், புஷ்பவல்லி, எஸ். எஸ். ராஜேந்திரன், பத்மினி ஆகியோர் முக்கிய பாத்திரங்களில் நடித்தனர். இது 1953 இல் வெளிவந்த பெம்புடு கொடுக்கு என்ற தெலுங்குத் திரைப்படத்தின் தழுவல் ஆகும்.

நடிப்பு 
 சிவாஜி கணேசன்
 புஷ்பவல்லி
 எஸ். எஸ். ராஜேந்திரன்
 பத்மினி
 எம். என். ராஜம்
 எஸ். வி. சுப்பையா
 எல். விஜயலட்சுமி
 ஜே. பி. சந்திரபாபு
 பத்மினி பிரியதர்சினி

தயாரிப்பு 
பெற்ற மனம் திரைப்படத்தின் கதையை மு. வரதராசன் எழுதினார். நடனங்களை கே. என். தண்டாயுதபாணி, பிள்ளை தங்கப்பன், முத்துசாமிப் பிள்ளை ஆகியோர் அமைத்திருந்தனர். பெற்ற மனமும், பெம்புடு கொடுக்கு என்ற தெலுங்குத் திரைப்படமும் ஒரே நேரத்தில் தயாரிக்கப்பட்டிருந்தாலும், தெலுங்குத் திரைப்படம் 1953 இலேயே வெளியிடப்பட்டு விட்டது. ஏழாண்டுகளின் பின்னரேயே தமிழ்த் திரைப்படம் வெளியானது.

பாடல்கள் 
எஸ். ராஜேஸ்வர ராவ் இசையமைத்திருந்த பாடல்களை, கு. மு. அண்ணல்தங்கோ, எம். கே. ஆத்மநாதன், பாரதிதாசன், கண்ணதாசன், கே. பி. காமாட்சிசுந்தரம் ஆகியோர் எழுதியிருந்தனர். ஜே. பி. சந்திரபாபு, சீர்காழி கோவிந்தராஜன், சி. எஸ். ஜெயராமன், டி. எம். சௌந்தரராஜன், ஏ. பி. கோமளா, சூலமங்கலம் ராஜலட்சுமி, எம். எல். வசந்தகுமாரி, ஜிக்கி, கே. ஜமுனா ராணி ஆகியோர் பாடியிருந்தனர்.

வெளியீடு 
பெற்ற மனம் 1960 அக்டோபர் 19 இல் வெளியிடப்பட்டது. வணிக அளவில் இது தோல்வி கண்டது.

மேற்கோள்கள்

வெளி இணைப்புகள் 
 

1960 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
சிவாஜி கணேசன் திரைப்படங்கள்
எஸ். எஸ். ராஜேந்திரன் நடித்த திரைப்படங்கள்
ஏ. பீம்சிங் இயக்கிய தமிழ்த் திரைப்படங்கள்
சந்திரபாபு நடித்த திரைப்படங்கள்
எம். என். ராஜம் நடித்த திரைப்படங்கள்
தமிழ்ப் புதினங்களை அடிப்படையாக கொண்ட திரைப்படங்கள்